stanford-oval/wikipedia huggingface dataset:
אריק צאבל
הערות שוליים

↑  Erik Zabel, procyclingstats.com
↑  Olympic Games 1992, procyclingstats.com
↑  Point Classification, procyclingstats.com
| --- | --- |
בקרת זהויות :  GND: 122755707  ISNI: 0000 0000 1636 4926  LCCN: no2011151351  SUDOC: 167564056  VIAF: 37808120   WorldCat (עם VIAF): 37808120 
צאבל מוביל את הדבוקה באחד הקטעים בוואלטה אספנייה 2007
צאבל ב-2009
ארמון ברולו

| --- | --- |


 מידע כללי
 סוג:  רב-קומות, גורד שחקים 
 שימוש:  משרדים
 כתובת:  שדרת מאי 1370, בואנוס איירס
 מיקום:  בואנוס איירס 
 מדינה:  ארגנטינה
 הקמה ובנייה
 תקופת הבנייה:  1919–1923 (כ־4 שנים)
 תאריך פתיחה רשמי:  1923 
 אדריכל:  מריו פלנטי
 סגנון אדריכלי:  אר נובו 
 מידות
 גובה:  100 מטר
 קומות:  22 
 קואורדינטות:  34°36′34.4″S 58°23′9.1″W﻿ / ﻿34.609556°S 58.385861°W﻿ / -34.609556; -58.385861
 palaciobarolo.com.ar
  (למפת בואנוס איירס מוגדלת) ארמון ברולו  (למפת בואנוס איירס רגילה) ארמון ברולו  
 
ארמון ברולו (בספרדית: Palacio Barolo) הוא גורד שחקים למשרדים הממוקם בשדרת מאי 1370, בואנוס איירס, ארגנטינה. הבניין מתנשא לגובה של 100 מטרים והוא בעל 22 קומות. הוא תוכנן בידי האדריכל מריו פלנטי בסגנון אקלקטי ונבנה בין השנים 1923-1919. עם סיום בנייתו היה לבניין הגבוה בעיר ובדרום אמריקה כולה.
בשנת 1997 הוכרז הבניין כאתר היסטורי לאומי.
היסטוריה

האדריכל האיטלקי מריו פלנטי הוזמן לתכנן את הבניין על ידי איש העסקים האיטלקי לואיס ברולו, שהיגר לארגנטינה בשנת 1890 ועשה את הונו מבדים סרוגים. התכנון הבסיסי שאב השראה מהאר נובו, אר דקו והגותיקה. הבניין תוכנן ועוצב בהתאם לקוסמולוגיה המשולשת של "הקומדיה האלוהית", המונעת על ידי ההערצה של האדריכל לדנטה אליגיירי. קומת המרתף וקומת הכניסה מייצגות את הגיהנום, קומות 1–14 מייצגות את כור המצרף וקומות 15–22 את גן עדן. גובהו (100 מטרים) תואם את מספר בתי השיר (קנטו) ביצירה.
המגדל בראש הבניין נראה ממונטווידאו, אורוגוואי. בעלי הבניין תכנן להשתמש בשלוש קומות, בעוד שאר הבניין יועד להשכרה.
עם סיום בנייתו בשנת 1923 היה לבניין הגבוה בעיר ובדרום אמריקה כולה – עד שנת 1936, בה הושלמה בנייתו של בניין קוואנה.
הערות שוליים

↑  Decreto 437/97 del 16/05/97, servicios.infoleg.gob.ar
| --- | --- |
בקרת זהויות :  VIAF: 1497147665858560670005   WorldCat (עם VIAF): 1497147665858560670005
אסתי רוזנברג

| --- | --- |

 לידה:  24 ביולי 1965 (בת 59) ארצות הברית 
 מדינה:  ישראל 
 
הרבנית אסתי רוזנברג (נולדה בכ"ד בתמוז ה'תשכ"ה, 24 ביולי 1965) היא מקימת בית המדרש הגבוה לנשים במגדל עז והעומדת בראשו, בתו של הרב אהרן ליכטנשטיין ושל טובה ליכטנשטיין ונכדתו של הרב יוסף דוב הלוי סולובייצ'יק.
ביוגרפיה

אסתי נולדה בשנת 1965 בארצות הברית, בת רביעית להוריה, הרב ד"ר אהרן וד"ר טובה ליכטנשטיין ועלתה עם הוריה לישראל בגיל שש, בשנת 1971. היא למדה באולפנת חורב בירושלים והייתה חברה בתנועת הנוער עזרא. רוזנברג סיימה בהצטיינות תואר ראשון בספרות עברית ובהיסטוריה באוניברסיטה העברית. השתלמה במקצועות היהדות במכללה ירושלים, ולמדה באחד המחזורים הראשונים של מתּ"ן ירושלים.
שימשה כר"מית במדרשת ברוריה וכרכזת הדרכה של מחוז ירושלים בבני עקיבא, ובשנת 1997 הקימה את בית המדרש לנשים במגדל עז, בחסות ובשיתוף ישיבת הר עציון שבראשה עמד אביה. בנוסף לתפקידה כראש בית המדרש, מעבירה רוזנברג שיעורי תורה רבים ברחבי ישראל, חברה בהנהלה הארצית של בני עקיבא ומשתתפת בקבוצות שיח שלום בין חלקי החברה הישראלית.
השקפת עולמה

באשר להקמת בית המדרש לנשים, אמרה: "העמדת לימוד התורה במרכזו של בית המדרש אתגרה את ציבור הלומדות להעמיק בהוויות אביי ורבא ובסוגיות הלכתיות בצד לימודי מחשבה רציניים כחלק מבניית אישיותן הדתית וכחלק מפריצת דרך משמעותית לשילובן של נשים בעולם התורה ולהצבתן כדמויות מופת בקרב הבנות והנערות אותן תלמדנה ולהן תשמשנה דמויות לחיקוי".
על פי השקפתה של רוזנברג לימוד התורה מהווה נדבך עיקרי ומשמעותי בעבודת ה' של האישה היהודית, ובכלל זה לימוד כל מקצועות התורה, בהם תלמוד, תנ"ך, מחשבת ישראל וחסידות. כל המקצועות האלו נלמדים באופן מעמיק בבית המדרש במגדל עז, עם דגש ללימוד העצמי - בחברותא, שהוא הכרחי ליצירת לימוד התורה כנדבך ממשי בחיי הלומדת בעתיד. רוזנברג ידועה באמירותיה כי הישיבה בבית המדרש היא זכות שהופכת לחובה כלפי עם ישראל, ולפיכך היא, לא אחת, קוראת לתלמידותיה להשפעה בכל תחומי החיים של החברה הישראלית, ובפרט במקצועות ההוראה והחינוך.
חיים אישיים

אסתי רוזנברג נשואה לרב הרצל רוזנברג, מפקח מטעם החינוך ההתיישבותי ומדריך מסעות לפולין. לזוג שבעה ילדים, והם מתגוררים באלון שבות.
הערות שוליים

↑  בית מדרש לנשים מגדל עז, באתר www.skamigdaloz.org (ארכיון)
| --- | --- |
בקרת זהויות :  NLI: 987007583655205171  VIAF: 317133832   WorldCat (עם VIAF): 317133832
בויטררפטור

| בויטררפטור |
| --- | --- |
 
תקופה
קרטיקון עליון 98–97 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: דרומאוזאוריים
סוג:: בויטררפטור
מין:: Buitreraptor gonzalezorum
שם מדעי
 Buitreraptor

בויטררפטור משוחזר
בויטררפטור (שם מדעי: Buitreraptor) הוא סוג של דינוזאור ממשפחת הדרומאוזאוריים או היוננלנגיים.
מאפיינים

הסוג תואר ב-2005 בידי פיטר מקוביץ' על סמך ממצאים בודדים שהתגלו במאובנים בתצורות קדלרוס (אנ') שבפטגוניה, ארגנטינה כשמשמעות השם: "La Buitrera" - נשר בספרדית לצד הסיומת "raptor" - שודד בלטינית, כלומר: "שודד נשרי". הסוג הכיל מין בודד, Buitreraptor gonzalezorum שנקרא לכבוד חוקרי המאובנים האחים פביאן וחורחה גונזלס. הדינוזאור התגלה לצד הטורף הענקי של אמריקה הדרומית - הגיגנוטוזאורוס.
החוקר גרגורי ס. פאול העריך את אורכו ב-1.5 מטר ואת משקלו בשלושה ק"ג. הוא היה צייד מהיר דומה ליוננלנגיה ושונה מאוד מדרומזאוריים טיפוסיים כמו הולוצירפטור. הוא היה בעל לסתות ארוכות, גוף רזה, רגליים גדולות עם אצבעות וטפרים ארוכים ושיניים מאוד קטנות. המבנה של הלסת דומה למקור נשר מה שנתן לו את שמו וככל הנראה הוא גם כוסה בנוצות. הדינוזאור התקיים בסוף הקרטיקון לפני 98 עד 97 מיליון שנה מזמננו בארגנטינה הקדומה וככל הנראה הוא צד בקבוצות קטנות חיות חלשות שנקרו בדרכו ואולי גם מנבלות.
בוגדנובקה

בוגדנובקה (ברומנית: Bogdanovca) היה מחנה ריכוז שהקימו שלטונות הכיבוש הרומניים בכפר בוגדנובקה, על נהר בוג, במחוז גולטה (Golta) שבטרנסניסטריה.
מפת מחנות ריכוז והשמדה בשואה
היסטוריה

מחנה בוגדנובקה הוקם באוקטובר 1941 בפקודת הממונה על המחוז אלוף-משנה מודסט איסופסקו. רוב המגורשים לבוגדנובקה, כ-48,000 איש, הובאו מאודסה, וכ-7,000 יהודים היו ממגורשי בסרביה. השיירה האחרונה הובאה לבוגדנובקה ב-18 בדצמבר 1941.
בסוף 1941 היו בבוגדנובקה 54,000 יהודים. באמצע דצמבר 1941 נתגלו במחנה כמה מקרים של טיפוס הבהרות. בעצה אחת עם פליישר, היועץ הגרמני שהיה מוצב במינהל הרומני של המחוז, החליט איסופסקו לרצוח את כול העצירים במחנה. ההוראה הועברה למנסקו וסילה, הממונה על המחוז מטעם הממשל הצבאי.
ברציחת העצירים השתתפו אנשי צבא וז'נדרמריה רומנים, שוטרים ואזרחים אוקראינים מהעיר גולטה שהובאו למקום, וכן גרמנים מקומיים (פולקסדויטשה), כולם בפיקודו של מפקד המשטרה האוקראינית האזרחית קאזאקייוויץ'.
ב-21 בדצמבר 1941 החלו הרציחות. החולים והנכים, כ-5,000 במספר, רוכזו בשתי רפתות, על גגות הרפתות פרשו שכבות קש, שפכו עליהן נפט, הציתון, והכלואים ברפתות נשרפו כולם בעודם בחיים. שאר היהודים סודרו בשורות של 300–400 איש, הובלו ליער שבקרבת המחנה, נדחפו לשפת הואדי שמפקדי המחנה הרומנים כינוהו ה'ואדי הגדול' (Garla Mare), נצטוו להתפשט, לכרוע ברך ולהרכין ראשיהם לעבר הואדי, נורו בעורפיהם בכדורי דום דום והוטלו עליהם רימונים. הרציחות ארכו ארבעה ימים ו-30,000 יהודים נרצחו.
הנותרים המתינו על שפת הנהר בקור עז לתורם למות, ובינתיים חפרו בידיהם בורות באדמה, וכיסום בגוויות הקפואות של ההרוגים כמסתור מהקור. אלפי יהודים קפאו למוות. ערב חג המולד הופסקו הרציחות והן חודשו ב-28 בדצמבר. עד 31 בדצמבר 1941 בערב נרצחו 11,000 היהודים הנותרים.
איסופסקו ציווה לטשטש את עקבות הפשע ופקד לשרוף את הגופות. בינואר ובפברואר 1942, עסקו 200 היהודים, שנבחרו לשם כך, בשריפת הגופות במוקדים. 150 מבין 200 היהודים שעבדו בשריפת הגופות מתו בקור וברעב, או שנורו בידי השומרים האוקראינים. בעקבות סגירת המחנה בקרבתו הוקם מחנה הריכוז אקמצ'טקה. סך הכול נהרגו במחנה הריכוז 41,000 יהודים
לאחר המלחמה: משפט והנצחה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. הרחבה על הנאמר.
בראשית 1945 הובאו איסופסקו, מאנסקו ומפקדי המחנה למשפט על פשעם, שהיה המשפט הראשון נגד פושעי המלחמה הרומנים שנערך בבוקרשט. האחראים לרצח ההמונים נשפטו למוות אך עונשם הומתק למאסר עולם, ולשאר הנאשמים נפסקו תקופות מאסר ארוכות.
בשנת 1996 במקום הוקמה אנדרטה לזכר הנרצחים.
לקריאה נוספת

אובידיו קראנגה, בוגנדנובקה, אנציקלופדיה של המחנות והגטאות (כרך III, עמ' 611–613), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
בוכנה פנאומטית

דיאגרמת הפעלה של בוכנה יחידה, המופעלת מכיוון אחד ומוחזרת באמצעות קפיץ. הקפיץ יכול גם להיות מחוץ לגליל, מחובר לאובייקט הנע.
בוכנה פנאומטית (הידועה גם בתור בוכנת אוויר), היא מכשיר אשר משתמש בלחץ של גז (לרוב אוויר) ליצירת תנועה קווית או הפעלת כוח, בדומה לבוכנה הידראולית שפועלת באמצעות נוזל.
בוכנות פנאומטיות מעבירות כוח על ידי המרת אנרגיה פוטנציאלית של גז דחוס לאנרגיה קינטית. פעולה זו מושגת על ידי גז דחוס המתפשט עקב הפרשי לחצים בין תא הבוכנה לבין החלל שמצידו השני של תא הבוכנה. התפשטות הגז גורמת לבוכנה לנוע לכיוון רצוי. הבוכנה מורכבת מדיסק או גליל, ומוט הבוכנה מעביר את הכוח אשר היא מייצרת לאובייקט שצריך להזיז.
לרוב, בוכנות פנאומטיות שימושיות ליישומים עם פעולות עדינות יחסית, בעוד בוכנות הידראוליות משמשות במקומות שבהם מופעל כוח גדול יותר (גז דחיס).
ראו גם

בוכנה הידראולית
בוכנה
בולם זעזועים
בוכניות

הכנפיים האחוריות של זבובאים כגון הטיפולה בתמונה, התנוונו בתהליך של אבולוציה מתבדרת לכדי
בוכניות קטנות דמויות אלה. בוכניות אלו הן הומולוגיות לכנפיים האחוריות של חרקים אחרים.
תקריב על הבוכנית השמאלית של טיפולה (Tipula freidbergi).
בוכניות (באנגלית: halteres) הן איברים דקים בעלי משקולת בקצוותיהם אשר התפתחו מהכנפיים האחוריות אצל חלק מהזבובאים והמניפאים ומאפשרות להם לשלוט על סיבוב הגוף בטיסה. אופן פעולת הבוכניות הוא כג'יירוסקופ.
במהלך הטיסה הבוכניות מתנדנדות במהירות ובסנכרון עם תנועת הכנפיים, ומאפשרות להם לחוות את הכוחות הנובעים כתוצאה מסיבובים. כאשר גוף החרק מסתובב באחת משלוש זוויות הגוף (סבסוב, עילרוד או גלגול), סיבוב זה מפעיל כוח על הבוכניות הרוטטות (כוח זה מכונה אפקט קוריוליס). החרק חש בכוח זה בעזרת אברי החישה campaniform sensilla (אנ') ו-Chordotonal organ (אנ') הממוקמים בבסיס הבוכניות ומשתמש במידע זה כדי לפרש ולתקן את מיקומו בחלל. הבוכניות פועלות כמערכת שיווי משקל והנחיה על ידי מתן משוב מהיר לשרירים האחראים על היגוי הכנף, וכן האחראים על ייצוב הראש. מערכת זו היא המאפשרת לזבובאים יכולות אווירובטיות מרשימות כל כך שאינן קיימות אצל בעלי חיים אחרים.
הערות שוליים

↑  ראו: תעופה בשליטה – על זבובים ובוכניות, באתר "חרקים – עולם קטן בגדול"
אפיקסבן

| --- | --- |

 
 שם IUPAC
 1-(4-methoxyphenyl)-7-oxo-6-[4-(2-oxopiperidin-1-yl)phenyl]-4,5,6,7-tetrahydro-1H-pyrazolo[3,4-c]pyridine-3-carboxamide
 שמות מסחריים בישראל
 eliquis
 נתונים כימיים
 כתיב כימי:  C25H25N5O4 
 מסה מולרית:  459.191 יחידת מסה אטומית מאוחדת 
 נתונים פרמוקוקינטיים
 זמינות ביולוגית:  ספיגה איטית, כ-50%.
 מטבוליזם:  בכבד בעיקר על ידי CYP 3A4 אך גם על ידי CYP 1A2, 2C8, 2C9, 2C19
 זמן מחצית חיים:  5-12 שעות
 הפרשה:  כבדית בעיקר, 27% מפונה דרך הכליות
 בטיחות
 מעמד חוקי:  תרופה המחייבת מרשם
 מזהים
 קוד ATC:  B01AF02 
 מספר CAS:  503612-47-3
 PubChem:  10182969
 ChemSpider:  8358471
 
אפיקסבן (בלועזית: apixaban,  שם מסחרי: אליקוויס eliquis) היא תרופה נוגדת קרישה הניתנת במתן דרך הפה ושייכת לקבוצת תרופות נוגדות קרישה המכונות "נוגדי הקרישה הפומיים החדשים" (באנגלית New Oral AntiCoagulants או בקיצור NOACs). בישראל רשומות 3 תרופות ממשפחה זאת (השתיים האחרות הן דביגטראן וריברוקסבאן). תרופות אלו מהוות אלטרנטיבה לתרופה שנקראת וארפרין הידועה יותר בשם המסחרי קומדין. היתרון העיקרי של נוגדי הקרישה הפומיים החדשים מול קומדין הם שהם אינם מצריכים ניטור של רמות INR בדומה לקומדין, אינם דורשים בדיקות כלשהן נוספות הנדרשות לניטור התרופה, וכמו כן פעילותם נוגדת הקרישה איננה מושפעת מתזונה, כפי שקומדין מושפע. עם זאת, צריך לזכור, שבהיותם נוגדי קרישה, כולם מביאים את המטופל לסיכון לדימומים ותופעות לוואי הקשורות בדימומים עלולות להתרחש גם עם אפיקסבן ושאר נוגדי הקרישה הפומיים החדשים.
אפיקסבן אושרה על ידי ה-FDA בשנת 2012 בעקבות שני מחקרים שנעשו על התרופה בהשוואה לקומדין (מחקר ARISTOTLE) ובהשוואה לאספירין (מחקר AVERROES).
מנגנון הפעולה

תהליך קרישת הדם הוא תהליך מורכב ובו משתתפים הרבה גורמים כימיים במערכת הדם. פקטור X (פקטור 10) הוא אנזים שמיוצר בכבד ומשתתף בתהליך קרישת הדם. פקטור X עובר שפעול לפקטור Xa שהוא האנזים הפעיל, שגורם להפיכה של פרותרומבין לתרומבין. תרומבין גורם ליצירת קריש על ידי שפעול טסיות הדם ויצירת קריש דם, ובעקבותיו נוצר פיברין. אפיקסבן מעכבת את הפעילות של פקטור Xa, ובכך מונעת את יצירת תרומבין ועוצרת את תהליך הקרישה.
אפיקסבן היא התרופה השנייה שיצאה ממשפחה זאת של נוגדי קרישה המעכבים את פקטור Xa, כאשר התרופה הראשונה הייתה ריברוקסבן.
התוויות

אפיקסבן אושר על ידי משרד הבריאות הישראלי להתוויות הבאות:
מניעת שבץ ותסחיף סיסטמי בחולים מבוגרים עם פרפור פרוזדורים שאיננו על רקע מסתמי, שיש להם אחד או יותר מגורמי סיכון (כגון: היסטוריה של שבץ או אירועים מוחיים חולפים), גיל מעל 75 שנים, יתר לחץ דם, סוכרת ואי ספיקת לב). גרף תוצאות מחקר ארטזיה (ARTESiA) מתן אפיקסבן או אספירין לאנשים עם פרפור-עליות תת-קליני.
טיפול ומניעה של פקקת ורידים
טיפול ומניעה של תסחיף ריאתי
אפיקסבן נכלל בסל התרופות 2014 כטיפול למניעת שבץ (Stroke) ותסחיף סיסטמי בחולים עם פרפור פרוזדורים ללא מחלה מסתמית (Atrial Febrillation), אצל חולים הנמצאים בערך 3 ≤ CHADS2 (ערך CHADS2 הוא אחד מהערכים שמשתמשים בהם על מנת להעריך סיכון לשבץ על רקע פרפור פרוזדורים וערכים מעל 3 דורשים מתן של נוגד קרישה כדי להפחית את הסיכון לשבץ).
תופעות לוואי

דימום - אף על פי שבהשוואה לקומדין, אפיקסבן פחות גורמת לדימומים תוך-גולגולתיים, עדיין יכולים להיות דימומים כאלו משימוש בתרופה. ככלל, חשוב לעקוב אחרי דימומים ואם הם מופיעים לדווח על כך לרופא. הדימומים על רקע אפיקסבן יכולים להיות דימומים קטנים וחולפים אבל יכולים להיות גם דימומים גדולים, שמחייבים התייחסות רפואית (כגון דימומים בעיניים, דימום מהחניכיים ודימומים בפי הטבעת או בצואה). הדימומים יכולים להיות גם דימומים בשתן (שתן אדמדם או ורוד) וגם דימומים מהנרתיק.
אנמיה יכולה להתרחש על רקע הטיפול בתרופה. חשוב לעקוב אחרי רמות הברזל וההמוגלובין בדם, ובמיוחד במקרים של חיוורון או עייפות.
תופעות לוואי נוספות כוללות בחילה (הרגשת חולי, תופעת לוואי שכיחה של התרופה), גרד, ירידה בלחץ הדם אשר עלולה לגרום לתחושת עילפון או לדופק מואץ, שינויים בבדיקות דם כמו תוצאות תפקודי כבד חריגות (תופעות לוואי לא שכיחות) ועוד.
הערות שוליים

↑  Keating GM. Apixaban: a review of its use for reducing the risk of stroke and systemic embolism in patients with nonvalvular atrial fibrillation. Drugs. 2013 Jun;73(8):825-43
↑  פייזר פרמצבטיקה ישראל בע"מ, עלון לצרכן - אליקוויס, באתר מאגר התרופות - משרד הבריאות, ‏5/2022
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אריק וון דטן

| --- | --- |

 לידה:  3 באוקטובר 1982 (בן 42) סן דייגו, קליפורניה, ארצות הברית
 מדינה:  ארצות הברית ארצות הברית
 תקופת הפעילות:  מ-1991
 פרופיל ב-IMDb
 
אריק תומאס וון דטן (באנגלית: Erik Thomas von Detten; נולד ב-3 באוקטובר 1982) הוא שחקן אמריקאי.
ביוגרפיה

אריק תומרס וון דטן נולד ב-3 באוקטובר 1982 בסן דייגו, קליפורניה, בנם של וולקר וון דטן וסוזן וון דטן (לבית פרבר), צלמת.
יש לו שלוש אחיות, דולי, בריטה ואנדריאה, ואח, טימותי. משפחתו עברה להתגורר באל סגונדו (אנ'), קליפורניה כשהיה צעיר. באל סגונדו, וון דטן למד בבית הספר היסודי הציבורי המקומי, והיה חבר בתנועת הצופים.
אביו הוא מהגר מגרמניה ואמו היא ילידת ארצות הברית. סבו מצד אימו, פיליפ פרבר (בנם של אברהם פרבר וברטה נחבאום), הוא יליד ניו יורק, בנם של מהגרים יהודים רוסיים, וסבתו מצד אימו, ויולט מארי קרמייקל, ילידת ויצ'יטה, קנזס, היא ממוצא אנגלי, גרמני, סקוטי ואירי.
קריירה

בשנת 1992 החל לשחק באופרת הסבון "ימי חיינו" בה הוא הופיע עד 1993, ב-1995 דיבב בסרט "צעצוע של סיפור" את סיד פיליפס, הילד המתעלל בצעצועים, באותה שנה גם שיחק בסרט "Top Dog" עם צ'אק נוריס.
ב-1996 שיחק ב-"Christmas Every Day", סרט טלוויזיה לחג המולד וב-1997 שיחק בסרט הקומדיה "Leave It to Beaver".
בשנת 1998, שיחק את התפקיד הראשי בסרט של דיסני "Brink!". בשנת 1999 דיבב בסרט האנימציה "טרזן" ולאחר מכן בהמשכו "טרזן וג'יין" משנת 2002.
בשנת 2001 שיחק בסרט "יומני הנסיכה", בו גילם את ג'וש בריאנט, הבחור בו מיה תרמופוליס מאוהבת. באותה שנה דיבב בסרט "להציל את החופש הגדול".
בשנת 2007 הוא ערך את הופעת הבכורה שלו על הבמה בהצגה לילדים"The Christmas Princess" בתיאטרון בסנטה מוניקה.
בשנת 2009, הוא הופיע בקליפ "Wanted" של זמרת הפופ ג'סי ג'יימס (אנ'). בשנת 2010, הוא ביצע הופעת קמע לפני שפרש ממשחק בסרט "צעצוע של סיפור 3" וחזר על תפקידו כסיד פיליפס.
החל משנת 2018, וון דטן עובד בתור מנהל מכירות עבור Rosland Capital, חברת ניהול נכסי מתכות יקרות.
בשנת 2024, לאחר כחמש עשרה שנות היעדרות מהמסך, וון דטן גילם את מארק בסרט הטלוויזיה "Acting Coach Nightmare" של ערוץ הכבלים Lifetime (אנ').
חיים אישיים

ב-21 בספטמבר 2018, לאחר שנתיים של זוגיות, נישא אריק לאנג'לה צ'אן, סוכנת נדל"ן במקצועה, איתה יש לו שלושה ילדים. אנג'לה היא טייוואנית-אמריקאית. יש להם בת, קלייר אליזבת' (ילידת 2019), ושני בנים, תומאס הנרי (יליד 18 במרץ 2021) וניקולס (יליד 2022).
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1991 | All I Want for Christmas | חבר מקהלה |  |
| 1995 | Top Dog | מת'יו סוונסון |  |
| 1995 | צעצוע של סיפור | סיד פיליפס | דיבוב |
| 1996 | Amanda | קלסי פארנסוורת' |  |
| 1997 | הרקולס | ילד #1 | דיבוב |
| 1997 | Leave It to Beaver | וואלי קאליבר (אנ') |  |
| 1999 | טרזן | פלינט | דיבוב |
| 2001 | להציל את החופש הגדול | ארווין לוסון | דיבוב |
| 2001 | יומני הנסיכה | ג'וש בריאנט |  |
| 2001 | Recess Christmas: Miracle on Third Street | ארווין לוסון | דיבוב |
| 2002 | טרזן וג'יין | פלינט | דיבוב |
| 2002 | American Girl | קנטון |  |
| 2003 | National Lampoon's Barely Legal | דיקון לואיס |  |
| 2003 | Recess: Taking the Fifth Grade | ארווין לוסון | דיבוב |
| 2003 | Recess: All Growed Down | ארווין לוסון | דיבוב |
| 2005 | Smile | כריס |  |
| 2010 | צעצוע של סיפור 3 | סיד פיליפס | דיבוב |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1992–1993 | ימי חיינו | ניקולס אלאמן | 158 פרקים |
| 1994 | In the Best of Families | ג'ון לינץ' | מיני-סדרה |
| 1994 | מפלצות אמיתיות | ויק | דיבוב; פרק: "The Switching Hour" |
| 1995 | A Season of Hope | טיילר האקט | סרט טלוויזיה של CBS |
| 1995 | Kidnapped: In the Line of Duty | סם האניקט | סרט טלוויזיה של NBC |
| 1995 | Escape to Witch Mountain | דני | סרט טלוויזיה של ABC |
| 1995 | ER | בן לארקין | פרק: "Hell and High Water" |
| 1996 | החיים עם לואי (אנ') | דמויות שונות | דיבוב; פרק: "Summer of My Discontent" |
| 1996 | A Stranger to Love | ג'סטין | סרט טלוויזיה של CBS |
| 1996 | Mr. Rhodes | מילו | פרק: "Pilot" |
| 1996 | הרקיע השביעי | רנדי | פרק: "Halloween" |
| 1996 | Christmas Every Day | בילי ג'קסון | סרט טלוויזיה של ABC Family |
| 1996 | Toy Story Treats | סיד פיליפס | דיבוב; פרק: "Woody's Nightmares" |
| 1997 | מיגו (אנ') | טריפ פארקר | פרק: "Pilot" |
| 1997–2000 | Recess | ארווין לוסון | דיבוב; 15 פרקים |
| 1998 | You Wish | ג'ף קולינס | פרק: "Bride and Prejudice" |
| 1998 | Brink! | אנדי "ברינק" ברינקר | סרט טלוויזיה של ערוץ דיסני |
| 1998 | משפחת תורנברי (אנ') | יגואר | דיבוב; פרק: "Temple of Eliza" |
| 1999 | Replacing Dad | דרו | סרט טלוויזיה של CBS |
| 1999–2000 | Odd Man Out | אנדרו ויטני | תפקיד ראשי; 13 פרקים |
| 1999–2001 | So Weird | קלו בל | תפקיד ראשי (עונות 2-1) תפקיד אורח (עונה 3); 30 פרקים |
| 2000 | Pepper Ann | גארי | דיבוב; פרק: "The Merry Lives of Pepper Ann" |
| 2001 | סיפורי ג'ינג'ר | ילד #2 | דיבוב; פרק: "The Right Stuff" |
| 2001 | Raising Dad | בראד סינגר | פרק: "The Drama Club" |
| 2001 | אגדת טרזן | פלינט | דיבוב; 5 פרקים |
| 2002 | Do Over | גארי רוס | פרק: "Valentine's Day Dance" |
| 2002–2003 | Dinotopia | קארל סקוט | תפקיד ראשי; 13 פרקים |
| 2003 | חוק וסדר: מדור מיוחד | דרו לאמרלי | פרק:"Privilege" |
| 2003 | מכושפות | כתב | פרק: "Baby's First Demon" |
| 2004 | 8 כללים פשוטים (אנ') | אריק | פרק: "C.J.'s Party" |
| 2004–2005 | Complete Savages | כריס סאבג' | תפקיד ראשי; 19 פרקים |
| 2005 | מלקולם באמצע | בראד | פרק: "Secret Boyfriend" |
| 2006 | ברנדי ומר וויסקרס (אנ') | דמויות שונות | דיבוב; פרק: "Dog Play Afternoon" |
| 2007 | Girl, Positive | ג'ייסון | סרט טלוויזיה של Lifetime (אנ') |
| 2007 | אווטאר | צ'אן | דיבוב; פרק: "The Beach" |
| 2008 | בונז | אד דקר | פרק: "Player Under Pressure" |
| 2009 | איש משפחה | חבר של שובין | דיבוב; פרק: "Peter's Progress" |
| 2024 | Acting Coach Nightmare | מארק | סרט טלוויזיה של Lifetime (אנ') |
בוא, רוח בורא

עיטור עם שם ההמנון בקתדרלת גילדפורד בבריטניה
בוא, רוח בורא (בלטינית: Veni Creator Spiritus) הוא המנון שנכתב במאה התשיעית וחיבורו מיוחס לרבנוס מאורוס. להמנון שבעה בתים, כולל הבית האחרון, הנקרא "גלוריה" (תהילה, Gloria, לפי המילה הראשונה בו), שאיננו חלק מההמנון, אלא תוספת מקובלת לסיום המנונים נוצריים מסוג זה.
שימוש ליטורגי

בכנסייה הקתולית נהוג לשיר את ההמנון בחג הפנטקוסט (קרוב לשבועות), בתפילות הבוקר (Terce) והערב (Vespers). כן נהוג לשיר את ההמנון במעמד כניסת הקרדינלים לקפלה הסיסטינית בעת בחירת אפיפיור חדש, בעת הכתרת בישופים, בעת הסמכה לכהונה של כמרים, בעת טקס הקונפירמציה, עם הקדשת כנסייה חדשה, בעת כינוס סינוד כנסייתי, במעמדי הכתרה של מלכים קתוליים (וכן בהכתרת מלכי בריטניה) ובאירועים נוספים. ההמנון נכלל גם בספר התפילות הכללי של הכנסייה האנגליקנית (בלטינית ובתרגום לאנגלית מאת ג'ון דריידן). ההמנון אף עובד ותורגם לגרמנית על ידי מרטין לותר בשם Komm, Gott Schöpfer, Heiliger Geist בשנת 1524 והוא נכלל בצורתו זו בספר ההמנונים של הכנסייה הלותרנית הגרמנית (Evangelisches Gesangbuch).
מילות השיר

שלושת הבתים הראשונים והבית האחרון.
| --- | --- |
 תרגום לעברית בוא, רוח בורא,  בקר את נפש בני האדם,   מלא בחסד שמיימי,  את לבבות ברוּאֵיךָ.     אתה, הנקרא מָגֵן,   מָתַת אלוֹה ממעל,  מקוֹר החיים, האהבה, החסד,  שֶמֶן-מִשְחָה רוּחני.      חָזֶק את גוּפֵינוּ החלושים,   בּכוֹח הקיים לָעַד,   הָאֶר את חוּשינוּ בנֵרךָ,   מָלֶא את לֶבָבֵינוּ באהבה.     תהילה לאב,   לבנו אשר קם לתחיה,   ולרוח הוקדש,   לעדי עד.    :  לטינית  Veni Creator Spiritus, mentes tuorum visita, imple superna gratia, quae tu creasti, pectora.    Qui diceris Paraclitus, donum Dei altissimi, fons vivus, ignis, caritas, et spiritalis unctio.    Accende lumen sensibus, infunde amorem cordibus, infirma nostri corporis virtute firmans perpeti.    Gloria sit Patri Domino, Natoque, qui a mortuis  surrexit, ac Paraclito in saeculorum saecula.
הלחנה

מלבד הלחן גרגוריאני המקובל, הולחן המזמור באופנים שונים פעמים רבות.
יוהאן סבסטיאן באך עשה שימוש בתרגומו הגרמני של לותר להמנון, Komm, Gott Schöpfer, Heiliger Geist, כבסיס להלחנת הכוראל רי"ב 631 מן הספרון לעוגב והפרלוד לכוראל לעוגב רי"ב 667 (שנים קרויים Komm, Gott Schöpfer, Heiliger Geist).
הקטור ברליוז הלחין את ההמנון כמוטט לקול נשי (H 141, שנות ה-60 של המאה ה-19, אחת מיצירותיו האחרונות) ואנטון ברוקנר הלחין על בסיס הלחן המקורי מוטט לקול ולעוגב (WAB 50, שנות ה-80 של המאה ה-19).
גוסטב מאהלר הלחין את הטקסט הלטיני כחלק הראשון של הסימפוניה השמינית שלו (1910).
מוריס דיריפלה השתמש בהמנון כבסיס ליצירתו לעוגב, "פרלוד, אדג'ו וכוראל על נושא "בוא רוח יוצר" (Prélude, Adagio et Choral varié sur le thème du 'Veni Creator', שנות העשרים של המאה ה-20).
פאול הינדמית הלחין ב-1962 קונצ'רטו לעוגב ולתזמורת בשם פנטזיה על "בוא רוח יוצר".
קשישטוף פנדרצקי כתב מוטט למקהלה על בסיס ההמנון ב-1987  וב-2005 השתמש קרלהיינץ שטוקהאוזן בהמנון במחזור Klang שלו בקטע לשני נגני נבל מזמרים הנקרא Freude (אושר, שמחה).
הערות שוליים

↑  Veni, Creator Spiritus
| --- | --- |
בקרת זהויות :  NLI: 987007362675005171  GND: 4187486-9  LCCN: sh86002134  MusicBrainz work: 7ba94af7-7387-4b6b-8c5a-690b14b01db5  VIAF: 184315879   WorldCat (עם VIAF): 184315879 
תווי המזמור
התיווי של המזמור הגרגוריאני
בוא איתי

"בוא איתי" הוא שיר שהוקלט על ידי הזמרת-יוצרת הישראלית איגי וקסמן. הוא יצא לאור ב-18 ביולי 2018, בהוצאה עצמית, כסינגל שלא מתוך האלבום. את השיר כתבו וקסמן ודותן מושנוב להפקה של מושנוב לבדו. השיר יצא שלוש שנים לאחר יציאת שירה האחרון של וקסמן, "אורות וצללים".
השיר זכה לביקורות חיוביות מטעם מבקרים שונים.
ביקורת

השיר נכתב והולחן על ידי איגי וקסמן ודותן מושנוב שהפיק אותו. בריאיון ארוך ל-ynet סקרו את השיר וראיינו את וקסמן על תהליך היצירה שלו. בתחילת הכתבה, נאמר: ”'בוא איתי', הסינגל החדש שלה (שכתבה יחד עם דותן מושנוב) שיוצא היום (א') שובר שתיקה של למעלה מעשור, במהלכו התחתנה עם יוצא "האח הגדול" עתי שולברג, והפכה אימא ללילי בת ה-שש ואורי בן השנתיים וחצי”. במעריב נכתב: ”כוכבת שנות ה-90 השיקה קאמבק עם הסינגל 'בוא איתי' שהחזיר אותה לקדמת הבמה”.
וידאו קליפ

האודיו הרשמי של "בוא איתי" הועלה ליוטיוב ב-15 ביולי 2018.
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  ישראל | מדיה פורסט | – |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 15 ביולי 2018 | תקליטור | הוצאה עצמית |  |